3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Návrh je v súlade so zásadou proporcionality z tohto dôvodu: SRP je spoločnou politikou. Podľa článku 43 ods. 3 zmluvy prijíma Rada opatrenia týkajúce sa určovania a prideľovania rybolovných možností.

Návrh patrí do výlučnej právomoci Únie podľa článku 3 ods. 1 písm. d) zmluvy. Zásada subsidiarity sa preto neuplatňuje.

V prílohe IB by sa označovací kód pre iné druhy vo vodách Grónska mal opraviť, aby sa umožnilo správne nahlasovanie úlovkov. Tabuľka rybolovných možností by sa mala aktualizovať, aby bolo zrejmé, že sa vzťahuje na všetky vedľajšie úlovky vo vodách Grónska okrem dlhochvostov rodu Macrourus, na ktorých vedľajšie úlovky sa vzťahujú samostatné tabuľky rybolovných možností.

TAC pre rajotvaré vo vodách Únie divízií VIa, VIb, VIIa – c a VIIe – k a VIId v prílohe IA sa neuplatňujú na raju svetloškvrnitú (Raja microocellata), avšak v poznámkach pod čiarou príslušných tabuliek rybolovných možností sa uvádza, že úlovky tohto druhu sa majú nahlasovať osobitne. Tieto poznámky pod čiarou by sa mali opraviť.

Piesočnice sú krátko žijúci druh a vedecké odporúčania bývajú k dispozícii v druhej polovici februára, pričom rybolov sa začína už v apríli. V nariadení Rady (EÚ) 2016/72 sa obmedzenia celkového povoleného výlovu (TAC) stanovili na nulovej úrovni. Preto by sa mali zmeniť v súlade s vedeckými odporúčaniami rady ICES, ktoré boli vydané 22. februára 2016.

•Konzultácie so zainteresovanými stranami

•Hodnotenia ex post/kontroly vhodnosti existujúcich právnych predpisov

Únia po konzultáciách s Nórskom súhlasila s prevodom 25 000 ton tresky belasej výmenou za tresku polárnu a tresku jednoškvrnnú, mieňa veľkého a iné druhy. Prevedené množstvá by sa mali zohľadniť v nariadení o rybolovných možnostiach.

V prílohe IB by sa mali opraviť údaje v tabuľke rybolovných možností týkajúcich sa tresky škvrnitej v podoblasti I a divízii IIb, aby sa zohľadnili kvóty v súlade s rozhodnutím Rady 87/277/EHS.

Do prílohy IF by sa mal doplniť označovací kód s cieľom umožniť správne nahlasovanie vedľajších úlovkov hoplosteta oranžového v poddivízii SEAFO B1.

Regionálna organizácia pre riadenie rybárstva v južnom Tichom oceáne (SPRFMO) určila na svojom štvrtom výročnom zasadnutí v roku 2016 rybolovné možnosti pozostávajúce z celkového povoleného výlovu (TAC) pre stavridu Trachurus murphyi. Tento TAC by sa mal zahrnúť do tohto nariadenia.

V prílohe VIII sa nestanovil počet oprávnení na rybolov pre venezuelské plavidlá, ktoré lovia ryby čeľade Lutjanidae vo vodách Francúzskej Guyany, ani maximálny počet plavidiel, ktoré sa tam môžu kedykoľvek nachádzať. Kým sa neaktualizujú vedecké odporúčania týkajúce sa tejto populácie, je vhodné zachovať rovnaký počet ako v roku 2015.

2016/0068 (NLE)

Návrh

NARIADENIE RADY,

ktorým sa mení nariadenie (EÚ) 2016/72, pokiaľ ide o určité rybolovné možnosti

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 3,

so zreteľom na návrh Európskej komisie,

keďže:

(1)Nariadením Rady (EÚ) 2016/72 sa na rok 2016 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade plavidiel Únie aj v určitých vodách nepatriacich Únii.

(2)V nariadení (EÚ) 2016/72 sa obmedzenia celkového povoleného výlovu (TAC) piesočníc stanovili na nulovej úrovni. Piesočnice sú krátko žijúci druh a vedecké odporúčania bývajú k dispozícii v druhej polovici februára, pričom rybolov sa začína už v apríli. Obmedzenia výlovu tohto druhu by sa teraz mali zmeniť v súlade s vedeckými odporúčaniami rady ICES, ktoré boli vydané 22. februára.

(3)V prílohe IA k nariadeniu (EÚ) 2016/72 sa okrem iného stanovuje TAC pre rajotvaré vo vodách Únie divízií ICES VIa, VIb, VIIa – c a VIIe – k a v divízii VIId a v poznámkach pod čiarou uvedených tabuliek rybolovných možností sa uvádza, že úlovky raje svetloškvrnitej (Raja microocellata) v týchto zónach sa majú nahlasovať osobitne. Keďže sa však TAC pre rajotvaré neuplatňuje na raju svetloškvrnitú, príslušné poznámky pod čiarou by sa mali zodpovedajúcim spôsobom opraviť.

(4)V prílohe IB k nariadeniu (EÚ) 2016/72 by sa mala opraviť tabuľka rybolovných možností pre vedľajšie úlovky vo vodách Grónska, aby sa umožnilo náležité nahlasovanie týchto vedľajších úlovkov.

(5)Únia po konzultáciách s Nórskom súhlasila, že do tejto krajiny prevedie rybolovné možnosti na 25 000 ton tresky belasej výmenou za tresku polárnu a tresku jednoškvrnnú, mieňa veľkého a iné druhy. Táto dohoda by sa mala implementovať do práva Únie.

(6)Kvóty na tresku škvrnitú v podoblasti ICES I a divízii IIb stanovené v prílohe IB k nariadeniu (EÚ) 2016/72 by sa mali opraviť vzhľadom na rozdelenie kvót stanovené v rozhodnutí Rady 87/277/EHS.

(7)V prípade vedľajších úlovkov hoplosteta oranžového v poddivízii SEAFO B1 treba do prílohy IF k nariadeniu (EÚ) 2016/72 zahrnúť označovací kód.